open-index/open-wikipedia-markdown huggingface dataset:
सूचना प्रविधि पार्क

250px|thumb|आइटी पार्क
**सूचना प्रविधि पार्क** अथवा **आइटी पार्क** काभ्रे जिल्लाको बनेपा, धुलिखेल, र पनौतीको सीमानामा पर्ने झन्डै १ सय ७९ रोपनी क्षेत्रफलमा फैलिएको छ । आइटीपार्कमा व्यावसयिक र प्रशासनिक गरेर दुईवटा भवन छन् ।

## स्थापना 
आइटीपार्क को स्थापना वि.सं. २०६२ सालमा सम्पन्न भएको हो ।

## उद्धेश्य 
एसियामै सूचना–प्रविधिका लागि उचित गन्तव्य बनाउने लक्ष्यका साथ काभ्रेको बनेपामा सूचना–प्रविधि (आइटी) पार्क स्थापना गरिएको थियो । यो पार्कमा नयाँ–नयाँ प्रविधिको उपस्थिति गराई विदेशी लगानी भित्र्याउने, रोजगारीका अवसर सिर्जना गर्ने, नेपाललाई सूचना–प्रविधिको ‘हब’ बनाउने बनाउनेसम्मका महत्त्वाकांक्षी योजना राखियको छ । सूचना प्रविधि पार्कबाट मुख्य रूपमा विभिन्न किसिमका काम हुनेछन् । पार्कबाट सूचना प्रविधिकको डिजाइन, विकास र समग्र प्रणालीको एकीकरण, सूचना प्रविधिसँग सम्बन्धित तालिम, अनुसन्धान र विकास तथा कलसेन्टर, विजनेस प्रोसेस र आउटसोर्सिङको काम हुनेछ। यस्तै सूचना प्रविधिमा आधारित सबै सेवाहरू, सफ्टवेयर विशिष्टिकरण, सूचना प्रविधिसँग सम्बन्धित राष्ट्रिय/अन्तर्राष्ट्रिय सम्मेलन पनि नयाँ पार्कमा हुनेछ । नयाँ आइटी पार्कबाट डाटा केन्द्रको सञ्चालन, डाटा वेयरहाउजिङ तथा डाटा व्यवस्थापनको र रिकभरीको काम पनि हुनेछ । हार्डवेयर फेब्रिकेशनको काम पनि नयाँ आइटी पार्कबाट हुनेछ ।

## कार्यहरू 
सूचना–प्रविधिको विकासका लागि महत्त्वपूर्ण मानिएको आइटी पार्क सन्चालनको लागि काठमाडौँ विश्वविद्यालय, सफ्टेक फाउन्डेसन प्रालि र क्लाउड हिमालय प्रालिसँग सरकारले सहमतिपत्रमा हस्ताक्षर गरेको छ ।हस्ताक्षर भएसँगै अब आइटी पार्कभित्रबाट काठमाडौँ विश्वविद्यालयले सूचना–प्रविधिसम्बन्धी उद्यमी विकास तालिम, उच्चस्तरको प्राविधिक तालिम र खोज तथा अनुसन्धानको काम गर्नेछ भने क्लाउड हिमालयले डाटा सेन्टर र सफ्टेकले सफ्टवेयर उत्पादन तथा आउटसोर्सिङको काम गर्ने छ ।
## सन्दर्भ सामग्रीहरू
## बाह्य कडीहरू
श्रेणी:नेपालका पर्यटकीय स्थलहरू
सातफरी

'''''' नेपालको पूर्व प्रशासनिक विभाजन अनुसार, सुदूरपश्चिमाञ्चल विकास क्षेत्र विकास क्षेत्रको सेती अञ्चल, डोटी जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या २९६१ रहेको थियो जसमध्ये १४२४ पुरुष र १५३७ महिला रहेका थिए भने यहाँ ५१६ घरधुरी रहेको थियो। यो हाल बोगटान फुड्सिल गाउँपालिकामा पर्दछ।

यो बोगटान फुड्सिल गाउँपालिकाको वडा नम्बर ४ हो।

## सन्दर्भ सामग्रीहरू
श्रेणी:डोटी जिल्लाका ठाउँहरू
रिचर्ड स्टलम्यान

**रिचर्ड म्याथ्यु स्टलम्यान** (; जन्म: सन् १९५३ मार्च १६), साधारणतया **आरएमएस**को नामले लोकप्रिय  एक अमेरिकी खुल्ला सफ्टवेयर अभियान कार्यकर्ता र विकासकर्ता हुन्। उनले सफ्टवेयर वितरण गर्नको लागि अभियान चलाए जसले गर्दा ती सफ्टवेयर प्रयोगकर्ताहरूले उक्त सफ्टवेयर प्रयोग गर्न, अध्ययन गर्न, वितरण गर्न र परिमार्जन गर्न स्वतन्त्रता प्राप्त गर्न सकुन्। सफ्टवेयर जसले यी स्वतन्त्रताहरूलाई सुनिश्चित गर्दछ तिनीहरूलाई खुल्ला सफ्टवेयर भनिन्छ । स्टलम्यानले जिएनयु परियोजना सुरु गरेका हुन्।

## जीवनी
## सन्दर्भ सामग्रीहरू
श्रेणी:जीवित मानिसहरू
श्रेणी:सन् १९५३ मा जन्म
श्रेणी:अमेरिकी ब्लगरहरू
टम एन्ड जेरी

**टम एन्ड जेरी** हलिउड मेट्र गोल्डविन मेयर स्टुडियो र हाल हन्ना बारबेरा स्टुडियोमा निर्मित एक लोकप्रिय कार्टुन शृङ्खला हो। यसमा टम बिरालो हो र जेरी सानो मुसाको नाम हो।यस शृङ्खलाका मुख्य संस्थापकहरू विलियम हन्ना र जोसेफ बार्बरा हुन्। टम एन्ड जेरी शृङ्खलाका लगभग सबै भागहरूमा टमले जेरीलाई समात्न गरेको घातक प्रयासलाई चित्रित गरिएको हुन्छ।
## ईतिहास
मौलिक रुपमा हन्ना बारबेरा स्टुडियोले ११४ वटा शृङ्खला उत्पादन गरेका थिए।  यस समयमा, तिनीहरूले सातवटा एकेडेमी पुरस्कार पनि जीतेका थिए। १९९६० र १९६१ एमजीएमले १३ वटा शृङ्खला उत्पादन गरेका थिए। चक जोन्सले त्यसपछि १९३७ र १९६७ थप ३४ शृङ्खला उत्पादन गरेका थिए। यसै गरि यसका अरुपनि थुप्रै शृङ्खला उत्पादन भएका छन्।
## पात्रहरु
### टम बिरालो
टम एक खैरो रङंको घरेलू बिरालो हो। त्यो प्रायजसो आरामदायक जिन्दगी बिताईरहेको रूपमा चित्रित हुन्छ।  धेरै ऊर्जावान, दृढ संकल्प र धेरै ठूलो भए पनि, टम जेरीलाई समात्न सक्दैन। बिरालाहरूले सामान्यतया मुसालाई खानको लागि पीछा गर्दछन्, तर टमले वास्तवमा जेरीलाई खानको लागि समात्ने प्रयास गर्दैन। 

### जेरी मुसो
जेरी पनि शक्तिसाली र चलाख मुसो हो। यो मुसाले टमलाई सतउने काम गर्छ।

### स्पाइक‌‌ कुकुर
जेरीलाई समात्ने प्रयासमा, टम प्रायः स्पाइकनामको कुकुर सँग सामना गर्नुपर्‍ने हुन्छ। यो कुकुर रिसालु प्रक्रितिको छ।

### बुच र टुडल्स गैलोर‌‌
बुच कालो रङंको सिगार पिउने बिरालो हो यसले जेरीलाई खान चाहन्छ। तर टम यसको विरोधी हो। बुच र टुडललाई हग हर्मनको १९४१मा टम र जेरीमा समाहित गरेका थिए। 

### निब्बल्स
निब्बल्स एक सानो खैरो मुसो हो। ऊ प्राय: जेरीको भतिजाको रूपमा देखा पर्दछ। उनी लापरवाह मुसो हो र खतरालाई बुझ्न सक्दैन। प्राय जेरीले उसलाई बचाउछ।
‌‌
### मम्मी
मम्मी मध्यवय्स उमेरको काली महिला हुन।

## अन्य मिडियामा
टम र जेरी हास्य कमिक १९४२ मा सुरु भएको थियो। यो २१२ भाग सम्म प्रकाशीत भएको थियो। 
यसैगरि टम र जेरी भिडियोगेमको रपमा पनि देखा परेको थियो। सेगा जेनेस प्लसका नामक कम्पनि ले यसको निर्माण गरेको थियो। जापानको संगीतिक कार्यक्रममा यसको प्रयोग भएको थियो। 
## सन्दर्भ सामग्रीहरू
श्रेणी:कार्टून
दग्गुबाती-अक्किनेनी परिवार

**दग्गुबाती-अक्किनेनी** **परिवार** एक प्रमुख भारतीय परिवार हो जसको भारतीय सिनेमामा एक इतिहास छ, मुख्यतः तेलुगु सिनेमा । अक्किनेनी नागेश्वर राव र दग्गुबाती रामानायडू दुवै परिवारका प्रमुख प्रमुख हुन् । परिवारका धेरै सदस्यहरू सफल अभिनेता, चलचित्र निर्देशक र निर्माता रहेका छन् ।

## वंश वृक्ष 
## पहिलो जेनेरेसन
## दोस्रो जेनेरेसन
## तेस्रो जेनरेशन
## सन्दर्भ सामग्रीहरू
श्रेणी:हिन्दू परिवारहरू
श्रेणी:तेलुगु चलचित्र परिवारहरू
श्रेणी:भारतीय सिनेमाका परिवारहरू
जनकमान श्रेष्ठ

**जनकमान श्रेष्ठ** काठमाडौँ नगरपालिकाका पहिलो मेयर तथा विभिन्न राष्ट्रिय अन्तर्राष्ट्रिय कानूनी मुद्दाहरूको फैसलाकर्ता न्यायाधीश हुन् ।

## प्राराम्भिक जीवन 
जनकमान श्रेष्ठ वि.सं. १९८५ मंसिर ७ गते जन्मिएका थिए।

## राजनीति 
२०१० सालमा उपत्यकाका तीन नगरमा स्थानीय निर्वाचन भयो। कम्युनिस्ट पार्टीबाट उठेका श्रेष्ठले दुईतिहाइ मत ल्याएर मेयर जिते। २५ वर्षको उमेरमा काठमाडौँको नगरपिता निर्वाचित भएका थिए।

जनकमान राजनीतिमा वितृष्णा जागेपछि न्याय सेवामा लागे।

## न्यायाधीश 
जनकमान श्रेष्ठ २०१६ सालमा न्यायाधीश भए।

## पुस्तक 
**हराएको इतिहास**
## सन्दर्भहरू
श्रेणी:काठमाडौँ महानगरपालिकाका नगरप्रमुखहरू
आदर्श गाउँपालिका

'''''' डोटी जिल्लाका ७ गाउँपालिकाहरू मध्ये एक हो। २०७३ फागुन २७ मा, गाउँपालिका घोषणा गर्दा साविकका बाझ ककानी, कालिकास्थान, महादेवस्थान, लामिखाल, गिरीचौका र दहकालिकास्थान गाविसहरू यसमा गाभिएका थिए।

यस गाउँपालिकालाई ७ वटा वडामा विभाजन गरिएको छ। यस गाउँपालिकाको सिमाना पूर्वमा सायल गाउँपालिका, पश्चिममा शिखर नगरपालिका र डडेलधुरा जिल्ला, उत्तरमा बैतडी जिल्ला तथा दक्षिणमा दिपायल सिलगढी नगरपालिका र शिखर नगरपालिकासँग जोडिएको छ।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या २४,४९५ रहेको छ भने यहाँ ५,३१७ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, डोटी 

श्रेणी:डोटी जिल्लाका गाउँपालिकाहरू
श्रेणी:सुदूरपश्चिम प्रदेशका गाउँपालिकाहरू
झिलमिला ताल

**झिलमिला ताल** नेपालको कञ्चनपुर जिल्लामा अवस्थित ताल हो। यो ताल भीमदत्त नगरपालिकाबाट २५ किलोमिटर उत्तरमा रहेको छ। झिलमिला ताल समुन्द्र सतहबाठ ६८० मिटर उचाईमा रहेको छ।झिलमिला ताल भीमदत्त नगरपालिका-९ मटैनाको चुरे क्षेत्रमा अवस्थित छ। य़ो तालले दिनमा आफ्नो तिन देखि चार पटक रङ बदलेको पैइनछ।

झिलमिला ताल चारैतिरबाट हरियो पहाडहरूले ढाकिएको छ, जुन समुद्री सतहबाट 680 मिटर माथि छन।  तालको नजिकै आमा झिलमिलाको सानो मन्दिर पनि अवस्थित  छ।   झिलमिला तालको पानी कहिँ पनि बग्दैन, यो कम हुँदैन, यो वर्षायाममा थोरै उठ्द। 

तालको पानीमा जलीय जिवरहरू पनि पाइ्न्छन

## सन्दर्भ सामग्रीहरू
श्रेणी:नेपालका तालहरू
उमेश प्रधान

**उमेश प्रधान** नेपालका एक पुर्व राष्ट्रिय फुटबल खेलाडी हुन् । उमेश नेपाली फुटबल टिमले सन् १९८४ र १९९४ स्वर्ण पदक जित्दाका महत्त्वपूर्ण फुटबल खेलाडी हुन् । साथै उनी एएफसी मासिक उत्कृष्ट फुटबल खेलाडी घोषित हुने नेपालको पहिलो र हालसम्मकै एकमात्र फुटबल खेलाडी हुन् ।

## खेल जीवन
### क्लब जीवन
### अन्तर्राष्ट्रिय जीवन
उमेश प्रधानले १७ वर्षको उमेरमा नै नेपाली राष्ट्रिय फुटबल टिमबाट डेब्यु गरेका थिए । उनले सन् १९८४ मा भएको साग गेम मार्फत राष्ट्रिय टोलीबाट खेल्न सुरू गरेका थिए ।

## उपाधिहरू
### नेपाल राष्ट्रिय टिम
*साग गेम
**(स्वर्ण):१९८४, १०९४

## सम्मानहरू
*एएफसी मासिक उत्कृष्ट फुटबल खेलाडी,
*रूपक स्मृति पुरस्कार: २०५४

## व्यक्तिगत जीवन
नेपाली फुटबल जगतका सफल खेलाडीहरू मध्येका एक उमेश प्रधान परिवारसहित अमेरिका रहेका छन् । अमेरिका जानुअघि उनले खेल जीवनमा दुई पटक दक्षिण एसियाली खेलकुद (साफ) मा स्वर्ण पदक साथै घरेलु फुटबलमा जितेका पदकहरू क्लब अन्नपूर्ण आरसिटी क्लबलाई सुम्पेर गएका थिए।

## सन्दर्भ सामग्रीहरू
## बाह्य कडीहरू
श्रेणी:नेपाली फुटबल खेलाडीहरू
लेख पाङ्ग्रा

**लेख पाङ्ग्रा** (*Entada rheedii*) एक प्रकारको ठुलो लहरे तथा दुईदलीय वनस्पति हो। यो वनस्पति एसिया, अफ्रिका तथा अस्ट्रेलिया महादेशका भूभागमा पाइन्छ।

## वितरण
लेख पाङ्ग्रा एसियामा नेपाल, भुटान, बङ्गलादेश, भारत, इन्डोनेसिया, लाओस, म्यानमार, थाइल्याण्ड, मलेसिया, कम्बोडिया, पपुवा न्युगिनी, फिलिपिन्स, श्रीलङ्का, भियतनाम, अफ्रिकामा केन्या, तान्जानिया, युगाण्डा, क्यामरुन, भूमध्यरेखीय गिनी, गाबोन, जाइर, आइभोरी कोस्ट, घाना, गिनी, गिनी-बिसाउ, लाइबेरिया, नाइजेरिया, सेनेगल, सिएरा लियोन, दक्षिण अफ्रिका (क्वाजुलु-नटाल), टोगो, मलावी, मोजाम्बिक, जिम्बाब्वे तथा अस्ट्रेलिया (क्विन्सल्यान्ड)मा पाइने गर्छ।

## तस्वीर सङ्ग्रह

File:Entada rheedii02.jpg
File:Entada rheedii seed.jpg
File:Entada_rheedii_sprouting.jpg
File:Entada rheedii05.jpg
File:Entada rheedii06.jpg
File:Entada rheedii07.jpg

## सन्दर्भ सामग्रीहरू
## बाह्य कडीहरू
श्रेणी:वनस्पतिहरू
श्रेणी:नेपालमा पाइने वनस्पतिहरू
जमाने मान्द्रो

**जमाने मान्द्रो** चुत्रोको परीवारमा पर्ने वनस्पति हो। यो वनस्पति चिनमा (तिब्बत, युनान, सिचुवान) तथा नेपाल, भुटान, सिक्किम, आसाम, म्यानमारको हिमाली क्षेत्रमा पाइन्छ।

## सन्दर्भ सामग्रीहरू
## बाह्य कडीहरू
श्रेणी:वनस्पतिहरू
श्रेणी:नेपालमा पाइने वनस्पतिहरू
सदाबहार वनस्पति

**सदाबहार** भन्नाले  सधै वा वर्ष भरी नै पातहरू हरियो हुने वनस्पतिलाई जनाउँछ। यस अन्तर्गत मुख्यतया कोणधारी वनस्पतिहरू पर्छन्।

## सन्दर्भ सामग्रीहरू
## बाह्य कडीहरू
श्रेणी:वनस्पति विज्ञान
हिमा दास

**हिमा दास** एक भारतीय महिला एथ्लेटिक्सकी खेलाडी हुन् ।उनले हालको भारतीय राष्ट्रिय कीर्तिमान 400 मिटरमा 50.79 सेकेन्डको साथमा राखेकी छिन् जुन उनले इन्डोनेसियाको जाकार्तामा भएको 2018 एशियाली खेलहरूमा कायम गरेकी थिइन्। उनी IAAF विश्व U20 च्याम्पियनसिपमा ट्र्याक इभेन्टमा स्वर्ण पदक जित्ने पहिलो भारतीय खेलाडी हुन्। उनी राज्यको एकीकृत खेल नीति अन्तर्गत असम पुलिस मा प्रहरी उप अधीक्षक (डीएसपी) को रूपमा नियुक्त भएकी थिइन्।

## प्रारम्भिक जीवन
हिमा दासको जन्म उनको गृह राज्य आसामको धिङ्ग शहर नजिकैको कन्धुलिमारी गाउँमा रोनजित दास र जोनाली दासको घरमा भएको थियो। उनका बाबुआमा पेसाले किसान हुन् । उनी पाँच दाजुभाइमध्ये कान्छी हुन्। उनी धिङ पब्लिक हाईस्कूल र पछि जवाहर नवोदय विद्यालयमा कक्षा ५ मा प्रवेश परीक्षा पास गरेकी थिइन् र सुरुमा फुटबल खेल्नमा रुचि राखिन् । उनी आफ्नो जेएनभी स्कूलमा केटाहरूसँग फुटबल खेल्थिन् र सधैं फुटबलमा करियर बनाउन चाहन्थिन्। यद्यपि, उनले भारतमा महिला फुटबलको दृश्यमा आफ्नो लागि कुनै सम्भावना देखेनन्। पछि, जेएनभी मा एक स्कूल शारीरिक शिक्षा शिक्षकको सल्लाहमा, उनी स्प्रिन्ट दौडमा परिवर्तन भयो। दासले मे २०१९ मा आफ्नो १२ औं कक्षाको बोर्ड परीक्षा पास गरिन्। उनी हाल कपास विश्वविद्यालय, असममा आफ्नो बि.ए. डिग्री गर्दैछिन्।

## करियर
अप्रिल २०१८ मा, दासले गोल्ड कोस्ट, अष्ट्रेलिया मा २०१८ राष्ट्रमंडल खेलहरू ४०० मिटर र ४×४०० मिटर रिलेमा प्रतिस्पर्धा गरे।

१२ जुलाई २०१८ मा, दासले २०८ IAAF विश्व यु-२० च्याम्पियनसिप – महिला ४०० मिटर , फिनल्याण्ड, ५१.४६ सेकेन्डमा र अन्तर्राष्ट्रिय ट्र्याक कार्यक्रममा स्वर्ण पदक जित्ने पहिलो भारतीय स्प्रिन्टर बने।

## सन्दर्भ सामग्रीहरू
श्रेणी:भारतीय महिला एथलेटिक्स खेलाडीहरू
श्रेणी:सन् २००० मा जन्म
प्यानिक अट्याक

**प्यानिक अट्याक** एक प्रकारको एन्जाइटी डिसअर्डर हो । जसमा कहिलेकाहीँ कुनै प्रकारको डर अथवा फोबिया पनि अट्याकको कारण बन्न सक्छ । यसबाहेक चिन्ता, उदासीनता, निरासा जस्ता कारणहरूले पनि प्यानिक अट्याक हुन सक्छ । व्यस्त जीवनशैलीले मानिसहरूको जीवनशैली तनावयुक्त हुन थालेको छ । एक्लोपना, विभिन्न कुराको तनाव, डर जस्ता अनेक कारणले प्यानिक अट्याक हुने सम्भावना हुन्छ । पुरुषको तुलनामा महिलालाई प्यानिक अट्याक आउने बढी सम्भावना हुन्छ । घर र अफिसको धेरै जिम्मेवारी महिलाको काँधमा हुन्छ, जसका कारण उनी दबावमा काम गर्छिन् । त्यसैले महिलालाई प्यानिक अट्याकको सम्भावना बढी भएको हो । दम, ब्लड प्रेसर र डायबिटिज जस्ता बिरामीले ग्रस्त व्यक्तिलाई पनि प्यानिक अट्याक हुन सक्छ । 
## किन हुन्छ प्यानिक अट्याक
प्यानिक अट्याक कुनै पनि स्थितिमा आउन सक्छ । जस्तै सुतेको समयमा, आराम गरिरहेको समयमा, ड्राइभिङ गर्दा, घुम्न गएको समयमा अथवा अफिसमा काम गररहेको समयमा ।
## लक्षणहरु
* मुटुको धड्कन बढ्नु ।
*सास फेर्न गाह्रो हुने 
*घाँटीमा केही अडि्कए जस्तो हुनु । 
*कुनै कुराको डर आफूमा हावी हुनु ।
*छाती दुख्नु 
*छटपट हुनु ।
* चिसो मौसममा पनि गर्मी भएको महसुस हुनु । 
* मर्ने कुराले डराउनु ।
* पसिना आइरहनु र शरीर कामेको महसुस हुनु ।
* टाउको दुख्नु, रिगंटा लाग्नु र बेहोस नै भएको महसुस हुनु ।
* शरीर दुख्नु, पेट बटारिएको अनुभव हुनु ।
श्रेणी:रोग
श्रेणी:रोगका लक्षण
## यो पनि हेर्नुहोस्
## सन्दर्भ सामग्रीहरू
र्‍यान्समवेयर

**र्‍यान्समवेयर** एकप्रकारको कम्प्युटर भाइरस हो । गोप्यरूपमा कम्प्युटरलाई कब्जामा लिइ खोल्न र भएका फाइलहरू हेर्न नमिल्ने बनाउने र त्योबाट मुक्ति पाउन पैसा माग्ने कम्प्युटर भाइरस नै  र्‍यान्समवेयर हो । र्‍यान्सम वेयरबाट बच्न नो मोर र्‍यान्सम परियोजना  ले पीडितहरूलाई सल्लाह र सफ्टवेयरहरू दिएर र्‍यान्समवेयर भनिने एकप्रकारको कम्प्युटर भाइरस लागेका कम्प्युटरलाई जोगाउने गर्छन्।
## र्‍यान्सम वेयरबाट बच्ने तरिका 
* अपरेटिङ सिस्टम लाई नियमित अध्यावधिक गर्ने ,
* नचिनेका व्यक्तिबाट आएका इमेलमा त्यस्ता कुराहरूमा हत्तपत्त क्लीक नगर्ने  तथा मेलमा आएका लिङ्क वा एट्याचमेन्टहरू खोल्नु अगाडि सावधान हुने,
* नियमित रूपमा ब्याकअप विभिन्न राक्ने, आफ्ना महत्त्वपूर्ण जानकारीहरू, डेटा, तस्बिर, भिडि‌ओ र अन्य फाइलहरूको  अन्य कम्प्युटर वा इन्टरनेट वा हार्डड्राइभमा राक्ने,

## प्रकार
#ईन्क्रिप्शन र्‍यान्समवेयर
#स्क्रीन लक र्‍यान्समवेयर 
#मास्टर बुट रेकर्ड(एम वि आर) र्‍यान्समवेयर
# र्‍यान्सम वेयर ईन्क्रिप्शन वेब सर्वर 
# मोबाइल उपकरण र्‍यान्समवेयर

## यो पनि हेर्नुहोस्
*कम्प्युटर भाइरस
## सन्दर्भ सामग्रीहरू
श्रेणी:कम्प्युटर
श्रेणी:सफ्ट्वेर
अन्तर्राष्ट्रिय एकीकृत पर्वतीय विकास केन्द्र

'**अन्तर्राष्ट्रिय एकीकृत पर्वतीय विकास केन्द्र इन्टरनेशनल सेण्टर फर इन्टेग्रेटेड माउण्टेन डेभलपमेण्ट**' () इसिमोड सन् १९८३ मा स्थापित एउटा अन्तर्राष्ट्रिय गैरसरकारी संस्था हो। यसले हिन्दू कुश–हिमालय क्षेत्रका आठ देशहरूमा आफ्नो सेवा पुर्याउँछ। यसले एउटा स्वस्थ आर्थिक र पर्वतीय पर्यावरणीय प्रणालीको विकास गर्ने तर्फ काम गर्दछ।  यसले आफ्ना क्षेत्रीय सदस्य देशहरू, साझेदार संस्थाहरू र दाताहरूको साझेदारीलाई विस्तारित हिमालयन क्षेत्रको जनता र वातावरणको राम्रो भविष्यको लागि ल्याउँदछ। 

## दर्शन 
## मिशन 
## ईतिहास 
## सन्दर्भ 
## बाह्य लिंकहरू 
* अन्तर्राष्ट्रिय एकीकृत पर्वतीय विकास केन्द्र ऐन, २०४०
* इसिमोड होमपेज 
* इसिमोड पब्लिकेशन 
श्रेणी:हिमालहरू
श्रेणी:नेपालको परराष्ट्र सम्बन्ध
श्रेणी:हिमालय
श्रेणी:अन्तरसरकारी संस्थाहरू
बेइजिङ ड्याक्सिङ अन्तर्राष्ट्रिय विमानस्थल

**बेइजिङ ड्याक्सिङ अन्तर्राष्ट्रिय विमानस्थल**  *स्टारफिस* उपनाम दिइएको चीनको नयाँ विमानस्थल हो । ९८ वटा फुटबल मैदान बराबरको क्षेत्रमा फैलिएको छ । यसको कूल क्षेत्रफल ७ लाख वर्गमिटर रहेको छ । यो स्टारफिस विमानस्थलको नमुना प्रसिद्ध वास्तुकार जाहा हादिदले बनाएका हुन्। निर्माण सुरु भएको ५ वर्षमा यो विमानस्थल तयार भएको हो। ४५० बिलियन चिनियाँ युयान खर्च भएको छ ।  यो विमानस्थलको विशेषता भनेको यसमा चारवटा रनवे छन् । विमानस्थलमा ग्राहकलाई विमानसँग सम्बन्धित सबै जानकारी रोबोटबाटै दिने व्यवस्था गरिएको छ । यसमा अनुहारबाटै यात्रुको विवरणहरु जाँच गरिने छ । यो विमानस्थल राजधानी बेइजिङबाट ६७ किलोमिटर दक्षिणमा अवस्थित छ। 

## यो पनि हेर्नुहोस्
## सन्दर्भ सामग्रीहरू
श्रेणी:विमानस्थलहरू
भिनिसियस जुनियर

भिनिसियस जोसे पिआक्सो डी आलिभियरा जुनियर (जन्म सन् १२ जुलाई २०००) जो भिनिसियस जेआर, भिनिसियस जुनियरको नामबाट चिन्नन्छन्। भिनिसियस जुनियर  ब्राजिल राष्ट्रिय फुटबल टोलि  तथा रियल म्याड्रिड का खेलाडी हुन्   ।

## सन्दर्भ सामग्री
श्रेणी:ब्राजिलका फुटबल खेलाडीहरू
श्रेणी:रियल म्याड्रिड फुटबल क्लब
श्रेणी:सन् २००० मा जन्म
रत्नबहादुर विष्ट

**रत्न बहादुर विष्ट** एक नेपाली न्यायाधीश थिए जसले २०२७/०४/११ देखि २०३३/०४/२२ सम्म नेपालको पाँचौं औँ प्रधान न्यायाधीशको रूपमा काम गरे।    उनलाई तत्कालीन राजा महेन्द्रले नियुक्त गरेका थिए। 

## राष्ट्रिय चुनाव आयोग
२०३६ साल जेठ १० गते राजा बिरेन्द्रबाट गठन गरेको राष्ट्रिय चुनाव आयोगको सदस्यको रूपमा काम गरेका थिए । सो चुनाव आयोगले २०३७ मा जनमत सङ्ग्रहको चुनाव सम्पन्न गरेको थियो ।

## विभुषण 
* त्रिशक्तिपट्ट दोस्रा

## सन्दर्भ 
श्रेणी:नेपालका प्रधानन्यायाधीशहरू
श्रेणी:डडेल्धुरा जिल्लाका मानिसहरू
श्रेणी:सन् १९९० मा मृत्यु
स्क्रब टाइफस

**स्क्रब टाइफस** वा  बुस टाइफस (bush typhus) रोग 'ओरेन्सिया सुसुगमुसी' (Orentia tsutsugamushi) नामक परजीवीको संक्रमणले लाग्ने रोग हो। यो परजीवीलाई एक प्रकारको माइट (किर्ना वा जुम्रा जस्तो सुक्ष्म कीरा)ले सार्ने गर्दछ। यो रोग मानिसबाट मानिसमा भने सर्दैन। संक्रमित माइटले मानिसलाई टोक्दा त्यसको र्‍यालमा भएको खतरनाक जीवाणु रगतमा फैलिन्छ।

## नेपालमा
स्क्रब टाइफस संक्रमण नेपालको ललितपुर, सिन्धुपाल्चोक, गोरखा, झापा, बारा, रौतहट, पाल्पा, सर्लाही, चितवन, धादिङ, मकवानपुर, नुवाकोट, रामेछाप, बाग्लुङ, कास्की, स्याङजा, अर्घाखाँची, बाँके, बर्दिया,गुल्मी, कपिलवस्तु, नवलपरासी, प्युठान, रुपन्देही, दैलेख, बझाङ, कैलाली, पर्वत र बझाङमा भेटिएको छ।
## लक्षण
स्क्रब टाइफस संक्रमण भएपछि कतिपयको शरीरमा रातो बिबिरा देखिन्छ भने कतिपयमा नदेखिन पनि सक्छ। स्क्रब टाइफसको जीवाणु शरीरमा प्रवेश गरेको ५ देखि ६ दिनपछि व्यक्तिलाई कडा ज्वरो आउने, शरीर दुख्ने, रातो बिबिरा देखिने, ग्रन्थीहरू सुन्निने लक्षणहरू देखिन्छन्। समयमै उपचार नगरे विभिन्न अङ्गमा संक्रमण फैलिई बिरामीको मृत्यु समेत हुने गर्दछ।
## बाच्ने उपाय 
संक्रमणबाट जोगिन माइटको टोकाइबाट बच्नुपर्ने पर्छ। खेतबारी, बुट्यान, जङ्गलतिर जाने व्यक्तिलाई पनि संक्रमण हुने सम्भावना रहने हुन्छ। घरभित्र मुसा भएको अवस्थामा पनि संक्रमणको जोखिम हुन्छ। स्क्रब टाइफसको संक्रमणबाट किसानहरू बढी पीडित भएको पाइन्छ। 

## सन्दर्भ सामग्रीहरू
## यो पनि हेर्नुहोस्
श्रेणी:रोग
श्रेणी:रोगका लक्षण
मैथिली ठाकुर

**मैथिली ठाकुर** एक भारतीय गायिका  तथा राजनीतिकर्मी हुन्। २०२५ बिहार विधानसभा निर्वाचनमा मधुबनी जिल्लाको अलिनगर निर्वाचन क्षेत्रबाट विधानसभा सदस्य निर्वाचित भएकी हुन्। उनी बिहारकी सबैभन्दा कम उमेरकी विधायिका हुन्। सन् २०१७ मा भारतीय गायन रियालिटी कार्यक्रम राइजिङ स्टारको पहिलो संस्करणमा सहभागिता जनाएपछि उनले चर्चा पाएकी हुन्। सो गायन कार्यक्रममा ॐ नम: शिवाय बोलको गीत गएपछि उनलाई सोझै फाइनलको लागि छनौट गरिएको थियो। मैथिली सो रियालिटी कार्यक्रमको फाइनलमा पुग्ने पहिलो प्रतिस्पर्धी थिइन्। २ मतको झिनो अन्तरले उनलाई दोस्रो स्थानमा चित्त बुझाउनु परेको थियो। यसै रियालिटी कार्यक्रममा उनको सफलताले उनको इन्टरनेट लोकप्रियता ह्वात्तै बढेको थियो। उनीद्वारा युट्युब र फेसबुकमा पोस्ट गरिने भिडियोहरूमा ७०,००० देखि ७० लाखसम्म झलक आउने गरेको छ। उनले विशेषगरि मैथिली तथा भोजपुरी गीतहरू गाउने गरेकी छिन् जसमा छठको गीत र कजरी पनि रहेको छ। यस वाहेक उनी बलिउड चलचित्रको गीत र भारतको अन्य राज्यको लोकगीतहरू गाउने गरेकी छिन्। सन् २०१५ मा उनले भारतीय साङ्गीतिक कार्यक्रम 'आई जिनियस यङ सिङ्गिङ स्टार' जितेकी थिइन् र सोही वर्ष उनले 'या रब्बा' (युनिभर्सल म्युजिक) नामक साङ्गीतिक एल्बम बजारमा ल्याएकी थिइन्। उनको फेसबुक पृष्ठमा २० लाख र इन्स्टाग्राम खातामा ७० लाख फोलोअर्स छन्।

## सन्दर्भ सामग्रीहरू
## बाह्य कडीहरू
* 

श्रेणी:भारतीय युट्युबरहरू
श्रेणी:जीवित मानिसहरू
श्रेणी:भारतीय गायिकाहरू
श्रेणी:सन् २००० मा जन्म
किरण खरेल

**किरण खरेल** नेपाली चलचित्र क्षेत्रका गीतकार हुन् । उनले नेपाली चलचित्रमा निकै सदावहार गीतहरू प्रदान गरेका छन् । 
## जन्म प्रारम्भिक जीवन
काभ्रे खरेलथोकमा वि.स.१९९५ माघ २७ गते जन्मेका खरेल काठमाडौंमै हुर्के, बढे।

## मौलिक कृति
# के हो तिम्रो नाउँ—गीत सङ्ग्रह-वि.सं. २०२०
# मेरी परु-गीत सङ्ग्रह-वि.सं. २०२२
# मेरी प्रियतमा-गीत सङ्ग्रह-वि.सं. २०३६

## चर्चित गीतहरू
# 
# 
# 
#
#
#
#
#
#
#

## पुरस्कार, मान-सम्मान, पदक
# वि.स. २०२४ मा प्रबल गोरखा दक्षिण बाहु
# वि.स. २०३६ मा प्रख्यात त्रिशक्तिपट्ट
# वि.स. २०३९ मा "छिन्नलता गीत पुरस्कार" प्राप्त
# वि.स. २०२०, २०२२, २०२७ र २०२८ मा र्सर्वेत्तम गीतकार स्वर्ण पदक प्राप्त
# राष्ट्रकवि माधव घिमिरे गीत पुरस्कार २०७३
#हीरासिंह खत्री स्मृती चलचित्र सम्मान पुरस्कार

## सन्दर्भ सामग्रीहरू
## बाह्य कडीहरू
*KIRAN KHAREL किरण खरेल || LYRICIST || BIOGRAPHY & INTERVIEW
*Suman Sanga 10 February - Kiran Kharel

श्रेणी:नेपाली साहित्यकारहरू
श्रेणी:नेपाली गीतकारहरू
श्रेणी:नेपाली लेखकहरू
भगवतिप्रसाद सिंह

**भगवतिप्रसाद सिंह** नेपाली न्यायाधीश थिए जसले २०२०/१२/२७  देखि २०२७/०३/२६ सम्म नेपालका चौथो प्रधानन्यायाधीशको रूपमा काम गरेका थिए।    उनलाई नेपालका तत्कालीन राजा महेन्द्रले नियुक्त गरेका थिए। 

## बाल्यकाल 
भगवतीप्रसाद सिंह राणा शासकले पत्याएका, खानदानी राजपूत थिए। उतिबेला नै राजविराज, सप्तरीबाट हात्तीमा चढेर विहारको सुपौलमा विलियम्स हाई-स्कूल पढ्न जाने हैसियत उनको परिवारको थियो। 

## लोक सेवा आयोग (नेपाल) कायम मुकायम सभापति 
तत्कालीन पब्लिक सर्भिस कमिशन सभापति भएका थिए।

## नेपाल अधिराज्यको संविधान २०१५ 
वि.सं. २०१४ चैत्र ३ गतेका दिन भगवतिप्रसाद सिंहको अध्यक्षतामा गठित अमेरिकी संविधानविद सर आइभर जेनिङसमेत संलग्न भएको पाँच-सदस्यीय संविधान मस्यौदा समितिले १० महिनाको अवधिमा मस्यौदा तयार गरी राजा महेन्द्रसमक्ष प्रस्तुत गरे । यस कमिशनका अन्य सदस्यहरू होराप्रसाद जोशी, रामराज पन्त र सर्यप्रसाद उपाध्याय थिए । यो संविधान राजा महेन्द्रबाट २०१५ साल फागुन १ गते जारी भयो । संविधानको धारा ७३ र ७५ तुरून्त लागू भए भने बाँकी धाराहरू २०१६ सालमा लागू भए । यसै संविधानको आधारमा फागुन ७, २०१५ देखि मुलुकमा प्रथम आम निर्वाचन भयो । यसमा १०९ सदस्यीय प्रतिनिधिसभा, मन्त्रिमण्डल प्रतिनिधिसभाप्रति उत्तरदायी हुने, कार्यपालिका, व्यवस्थापिका, स्वतन्त्र न्यायपालिका, लोकसेवा आयोग, हिसाब जाँच र नागरिकहरूको मौलिक अधिकारहरूको व्यवस्था थियो । १० भाग, ७७ धारा र ३ अनुसूची भएको यो संविधान राजा महेन्द्रबाट वि.सं. २०१९ मा खारेज भयो।

## राजीनामा 
## राष्ट्रिय चुनाव आयोग 
२०३६ साल जेठ १६ गते राजा बिरेन्द्रबाट गठन गरेको राष्ट्रिय चुनाव आयोगको अध्यक्षको रूपमा काम गरेका थिए । सो चुनाव आयोगले २०३७ मा जनमत सङ्ग्रहको चुनाव सम्पन्न गरेको थियो ।

## विभुषण 
* त्रिशक्तिपट्ट दोस्रा

## सन्दर्भ 
श्रेणी:नेपालका प्रधानन्यायाधीशहरू
श्रेणी:लोकसेवा आयोगका अध्यक्षहरू
नैनी

**नैनी** (अन्य नाम: **मृगल**, वैज्ञानिक नाम: **Cirrhinus mrigala**) सिर्हिनस वंशको हाड हुने माछाको एक जात हो। यो माछा नेपाल लगायत उत्तरी भारत, पाकिस्तान तथा बङ्गलादेशमा पाइन्छ। यो माछा तथा मृगल कार्प छुट्टाछुट्टै जातको माछाको रूपमा मानिएको छ। यो सफा पानीको माछाको शरीर लामो हुन्छ भने माथिल्लो भाग खैरौ तथा तल्लो भाग सेतो हुन्छ। 

## सन्दर्भ सामग्रीहरू
श्रेणी:नेपालमा पाइने माछाहरू
परजीवी

**परजीवी** अन्य जीवहरूमा निर्भर जीवहरू हुन् । जनावरहरूको कोमल अङ्ग मा टाँसिएको रगत चुस्ने, फोहोर पानी मा रहन र शरीरमा टाँसेर रगत चुस्ने गर्दछ । परजीवीहरू जीवित जीवहरूबाट आफ्नो खाना लिने गर्छन् । परजीवीहरूको प्राणीहरूलाई मार्दै पेट भर्छन्र परजीवीको रूपमा अन्य जीवहरूमा निर्भर गर्दछन्। परजीवीहरूमा एकल-कोषीय प्रोटोजोआहरू जस्तै मलेरिया, निद्राको रोग, र अमीबिक  आउँ; हुकवर्म, जुका, लामखुट्टे हरू समावेश छन्।परजीवी जन्य संक्रमणको कारण नेपालमा कैयो पशुपालनहरुको उत्पादन क्षमतामा पनी कमी हुदै आएको छ 

## बनाओट
## यो पनि हेर्नुहोस्
## सन्दर्भ सामग्रीहरू
## बाह्य कडीहरू
श्रेणी:परजीवी
हरिप्रसाद प्रधान

**नेपालको पहिलो प्रधानन्यायधिश हरि प्रसाद प्रधान** एक नेपाली न्यायाधीश थिए जसले २००८/०४/२६  देखि २०१३/०२/०७   र २०१८/०८/२९  देखि २०२०/०८/२९ बीच नेपालको पहिलो र तेस्रो प्रधानन्यायाधीश  रूपमा काम गरे।  भक्तपुरका बासिन्दा रहेका  हरिप्रसाद प्रधान नेपालका प्रथम प्रधान न्यायाधीश हुन्।

गृहमन्त्री वीपी कोइरालाको अनुरोधमा उनलाई नेपाल बोलाएर प्रधान न्यायाधीश बनाइएको थियो। उनले २००८ साल साउन २६ गते शपथ ग्रहण गरे। उनी नेपालका पहिलो प्रधानन्यायाधीश थिए जसले  दुई कार्यकालका लागि पद ओगटेका एकमात्र न्यायाधीश थिए।  

नले नेपालमा वकालती प्रणाली सुरु गरेका थिए । त्यस समयमा वकालत सम्बन्धी कुनै कानुन थिएन । अदालतको १६ नम्बर अनुसार मान्छेहरु बहस वकालत गदर्थे । तर हरि प्रसाद प्रधानले आफ्नो पालादेखि नै वकालतीलाई एउटा प्रतिष्ठित पेशा र व्यसायका रूपमा अघि बढाएका थिए । उनी देशका महिला वकिलहरूलाई अनुमति दिने  प्रधानन्यायाधीश   थिए। 

## सन्दर्भ सामग्रीहरू 
श्रेणी:नेपालका प्रधानन्यायाधीशहरू
जाकिर हुसेन (राजनीतिज्ञ)

**डाक्टर जाकिर हुसेन** ( ८ फरवरी, १८९७  - ३ मई, १९६९) स्वतन्त्रता सेनानी एवं भारत के तेश्रो राष्ट्रपति तथा प्रथम मुस्लिम राष्ट्रपति थिए जसको कार्यकाल १३ मे १९६७ देखी ३ मे  १९६९ सम्म थियो ।
डा. जाकिर हुसेन को जन्म ८ फरवरी, १८९७ ई. मा  हैदराबाद, तेलंगाना को धनाढ्य पठान परिवार मा भएको थियो। केही समय पछि उनको पिता उत्तर प्रदेश मा रहन आएका थिए । केवल २३ वर्ष को अवस्था मा उनी 'जामिया मिलिया इस्लामिया विश्वविद्यालय' को स्थापना दल को सदस्य बने। जाकिर हुसेन भारत को तेश्रो राष्ट्रपति तथा प्रमुख शिक्षाविद  थिए। उनी अर्थशास्त्र मा पीएच. डी की डिग्री को लागि जर्मनी को बर्लिन विश्वविद्यालय गए र फर्किएर जामिया को उप कुलपति को पदमा पनि आसीन भए। १९२० मा उनले जामिया मिलिया इस्लामिया को स्थापना मा योग दिए तथा यसको उपकुलपति बने। उनको नेतृत्व मा जामिया मिलिया इस्लामिया को राष्ट्रवादी कार्यहरु तथा स्वाधीनता संग्राम को तर्फ झुकाव रह्यो । स्वतन्त्रता प्राप्ति को पश्चात उनी अलीगढ़ विश्वविद्यालय को उपकुलपति बने तथा उनकी अध्यक्षता मा ‘विश्वविद्यालय शिक्षा आयोग’ पनि गठित गरियो । यसको अलावा उनी भारतीय प्रेस आयोग, विश्वविद्यालय अनुदान आयोग, यूनेस्को, अन्तर्राष्ट्रीय शिक्षा सेवा तथा केन्द्रीय माध्यमिक शिक्षा बोर्ड सँग पनि जोडिरहे। १९६२ ई. मा उनी भारत को उपराष्ट्रपति बने। उनलाई वर्ष १९६३ मा  भारत रत्नबाट सम्मानित गरियो । १९६९ मा असमय देहावसान को कारण उनले आफ्नो राष्ट्रपति कार्यकाल पूरा गर्न सकेनन ।

डॉ॰ जाकिर हुसेन भारत मा आधुनिक शिक्षाको सबभन्दा ठुलो समर्थकहरु मध्ये एक थिए र उनले आफ्नो नेतृत्व मा जामिया मिलिया इस्लामिया को नामबाट एक केन्द्रीय विश्वविद्यालय को रूप मा नयाँ दिल्ली मा त्यसलाई स्थापित गरे, जहाँबाट हजारौ विद्यार्थीले प्रत्येक वर्ष विभिन्न विषय मा शिक्षा ग्रहण गर्दछन। डॉ॰ जाकिर हुसेन ले बिहार को राज्यपाल को रूप रूपमा पनि सेवा गरे र यस पछि उनी देशको उपराष्ट्रपति रहे तथा पछि उनी भारतको तेश्रो एवं प्रथम मुस्लिम राष्ट्रपति बने। डॉ ज़ाकिर हुसेन एक यस्तो मुस्लिम स्वतन्त्रता सेनानी हुन जो राष्ट्रपति पद सम्म पुग्न मा सफल भए ।

## यो पनि हेर्नु होस 
भारत को राष्ट्रपतिय को सूची

## सन्दर्भ
श्रेणी:भारतका राष्ट्रपतिहरू
श्रेणी:भारत को उपराष्ट्रपति
श्रेणी:भारतीय मुसलमानहरू
जननी जन्मभूमिश्च स्वर्गादपि गरीयसी

**"जननी जन्मभूमिश्च स्वर्गादपि गरीयसी"**, एक प्रसिद्ध संस्कृत श्लोक  हो। यो नेपालको राष्ट्रिय आदर्श वाक्य पनि  हो। यो श्लोक वाल्मीकि रामायणका केही पाण्डुलिपिहरूमा भेटिन्छ र दुई रूपहरूमा भेटिन्छन् । 

**पहिलो रूप**: यसमा भारद्वाज ऋषिले रामलाई सम्बोधन गर्दै भनिन्छ । : 

:: *मित्राणि धन धान्यानि प्रजानां सम्मतानिव ।*
:: *जननी जन्म भूमिश्च स्वर्गादपि गरीयसी ॥*

नेपाली अनुवाद : "मित्र, धन्य, धान्य आदिको संसारमा उच्च सम्मान गरिन्छ। तर आमा र मातृभूमिको स्थान स्वर्गभन्दा पनि माथि छ।" 

**अर्को रूप**: यसमा रामले लक्ष्मणलाई भन्छन् - 

:: *अपि स्वर्णमयी लङ्का न मे लक्ष्मण रोचते ।*
:: *जननी जन्मभूमिश्च स्वर्गादपि गरीयसी ॥*

अनुवाद   : "लक्ष्मण! यो लंका सुनले बनेको भए पनि मलाई यसमा कुनै रुचि छैन। किनकि जननी र जन्मभूमि स्वर्गभन्दा पनि महान छन्। 
## यो पनि हेर्नुहोस्
* नेपालको निशान छाप

## सन्दर्भ सामग्रीहरू
श्रेणी:रामायण
श्रेणी:संस्कृत आदर्श वाक्यहरू
धनेन्द्रबहादुर सिंह

**धनेन्द्र बहादुर सिंह** एक नेपाली न्यायाधीश थिए जसले २०४२/०८/२६  देखि २०४८/०८/२०सम्म नेपालको सातौ प्रधानन्यायाधीशको रूपमा काम गरेका थिए।   उनलाई नेपालका तत्कालीन राजा वीरेन्द्रले नियुक्त गरेका थिए। 

## सन्दर्भ 
श्रेणी:नेपालका प्रधानन्यायाधीशहरू
[[श्रेणी:राजसभा स्थायी समितिका सभापतिहरू
कट्टेल सरको चोटपटक

**कट्टेल सरको चोटपटक** उपन्यास डा. ध्रुवचन्द्र गौतमद्वारा लिखित कृति हो। उपन्यास 'कट्टेल सरको चोटपटक'बाट फिल्म 'वासुदेव' बनेको थियो। यो उपन्यास वि.सं. २०३७ मा प्रकाशनमा आएको थियो।
## सन्दर्भ सामग्री
श्रेणी:नेपाली भाषाका उपन्यासहरू
पशुचिकित्सक

**पशुचिकित्सक** त्यो हो जो पशुलाई पशु चिकित्सा उपचार दिन्छ।  पशु चिकित्सकहरु धेरै प्रकारका हुन्छन्; केहि साना जनावरहरू, ठूला खेत जनावरहरू, वा जंगली जनावरहरूसँग काम। पशु चिकित्सकहरू सबै जनावरहरूको उपचार गर्न सिक्छन् तर कहिलेकाहिँ एक खास प्रकारको साथ काम गर्दछन्। अन्य पशुचिकित्सकहरू विशेष प्रकारको औषधिमा विशेषज्ञ छन् - उदाहरणका लागि, पशु चिकित्सक त्वचा विशेषज्ञले छालाको समस्या भएको जनावरहरूको साथ काम गर्छन्। केही पशु चिकित्सकहरूले जनावर वा मानव रोगहरूमा अनुसन्धान गर्छन्।

उत्तर अमेरिकामा पशु चिकित्सक बन्न, तपाई कम्तिमा २ वर्षको लागि कलेज जानु पर्छ, र धेरै आवश्यक विज्ञान कक्षा सहित धेरै कक्षाहरू लिनु पर्छ।

## सन्दर्भ सामग्रीहरू
## बाह्य कडीहरू
श्रेणी:पेशा
एन्ड्रयु जोन्सन

** एन्ड्रयु जोन्सन ** (२९ डिसेम्बर, १८०८ -- मृत्यु: कार्टर स्टेशन (टेनेसी) ३१ जुलाई, १८७५) संयुक्त राज्य अमेरिकाको १७औं  राष्ट्रपति थिए । यिनको कार्यकाल १८६५ देखि  १८६९ सम्म  थियो । यिनी डेमोक्रैट/नेशनल यूनियन पार्टीबाट थिए।

यिनको जन्म उत्तरी कैरोलिनाको रालेमा भएको थियो। कठिन परिश्रम गरेर शिक्षा प्राप्त गरे र दर्जीको रूपमा यिनले जीविका आरम्भ गरेका थिए। डिमाक्रेटिक दलको तर्फबाट सन् १८४३ देखि सन् १८५३ सम्म कांग्रेसको सदस्य थिए। सन् १८५३ देखि सन् १८५७ सम्म टेनेसीको गवर्नर र सन् १८५७ देखि सन्१८६२ सम्म अमेरिकी सिनेटको सदस्य रहे। १८६४ मा उपराष्ट्रपति निर्वाचित भए र लिंकनको मृत्युपश्चात् सन् १८६५ देखि सन् १८६९ सम्म सयुक्त राज्य अमेरिकाका राष्ट्रपति भए। यिनले लिङ्कनको नीतिलाई नै अगाडि बढाउने चेष्टा गरे।

## यो पनि हेर्नुहोस्
## सन्दर्भ सामग्रीहरू
श्रेणी:अमेरिका को राष्ट्रपति
युलिसेस सिपसन ग्रान्ट

**युलिसेस सिपसन ग्रान्ट** अमेरिका को १८औं राष्ट्रपति थिए जसले १८६९ देखी १८७७ सम्म शासन सम्भालेका थिए । ग्रान्ट अमेरिकी गृहयुद्ध को दौरान सङ्घ (अर्थात संयुक्त राज्य अमेरिका अर्थात उत्तरी राज्य) फौज को सेनापति थिए। उनके प्रशासन को दौरान दक्षिण संयुक्त राज्य पुनर्निर्माण कार्यन्वित गरिएको थियो , र 1873 को आर्थिक संकट पनि भएको थियो।

## यो पनि हेर्नुहोस्
श्रेणी:अमेरिका को राष्ट्रपति
हर्बर्ट हुबर

** हर्बर्ट हुबर ** संयुक्त राज्य अमरीका को  ३१ औँ राष्ट्रपति थिए। यिनको  कार्यकाल १९२९ देखी १९३३ सम्म थियो।  यिनी रिपब्लिकन पार्टीबाट थिए। उनले महामन्दीको सुरुवातमा कार्यभार सम्हालेका थिए ।

## यो पनि हेर्नुहोस्
श्रेणी:अमेरिका को राष्ट्रपति
क्याल्भिन कुलिज

thumb|right|कालविन कूलिज
**क्याल्भिन कुलिज** संयुक्त राज्य अमेरिका को राष्ट्रपति थिए। यिनको कार्यकाल १९२३ देखी १९२९ सम्म थियो। यिनी रिपब्लिकन पार्टीबाट थिए।

श्रेणी:अमेरिकाका राष्ट्रपतिहरू
विलियम म्याकिनले

** विलियम मैकिनले ** संयुक्त राज्य अमरीका को 
राष्ट्रपति थिए । यिनको कार्यकाल सन् १८९७ देखी सन् १८०१ सम्म थियो। यिनी रिपब्लिकन पार्टीबाट थिए।

## यो पनि हेर्नुहोस्
श्रेणी:अमेरिकाका राष्ट्रपतिहरू
ग्रोभर क्लेभल्यान्ड

**ग्रोभर क्लेभल्यान्ड** संयुक्त राज्य अमरीका को 
राष्ट्रपति थिए। यिनको कार्यकाल १८८५ देखी १८८९ सम्म थियो। यिनी डेमोक्रेटिक पार्टीबाट थिए ।

## यो पनि हेर्नुहोस्
श्रेणी:अमेरिकाका राष्ट्रपतिहरू
व्यारेन गामलियल हार्डिङ

** वारन गैमेलियल हार्डिंग ** संयुक्त राज्य अमरीका को 
राष्ट्रपति थिए। यिनको कार्यकाल १९२१ देखी १९२३ सम्म थियो। यिनी रिपब्लिकन पार्टीबाट थिए।

श्रेणी:अमेरिका को राष्ट्रपति
गोठालो जाँदा (गीत)

**गोठालो जाँदा** एक बहुचर्चित तथा प्रख्यात नेपाली भाषाको आधुनिक गीत हो। यस गीतमा स्वर नेपाली गीत सङ्गीत क्षेत्रमा ख्याति कमाउन सफल गायिका कुन्ती मोक्तानको रहेको छ। यो बहुचर्चित गीत भएकाले विभिन्न राष्ट्रिय पुरस्कार समेत प्राप्त गर्न सफल भएको थियो। यो कुन्ती मोक्तानको ४अौँ गीति सङ्गालो कृतिमा समावेश सर्वाधिक लोकप्रिय गीत हो।

## साङ्गीतिक श्रव्य दृश्य 
यसको आधिकारिक श्रव्य दृश्यको लम्बाई ५ मिनेट ११ सेकेण्डको रहेको छ। यसको सिआरबिटी अङ्क ०१३०००४१७१ हो। यस गीतलाई मादलको सुमधुर धुनले स्वागत गरेको छ। गीतको सुरुवाती छायाङ्कन रातमा गरिएको छ जसमा काठको मुडाहरू बालेर सबै जना साङ्गीतिक साधन लिएर उपस्थित छन्। एकैछिन पछि गायिका (कुन्ती मोक्तान)को पनि सवारी हुन्छ र उनी एउटा कुर्सीमा बस्छिन्। गायिकाको उपस्थिति पश्चात् सबै जना गीत सुन्नका लागि तयारी अवस्थामा रहि ताली बजाउन थाल्छन र बाध्यबाधन लिएर उपस्थित हुनेहरूले एकैसाथ बजाउन थाल्छन्। एकैछिन पछि गीतकी प्रमुख महिला पात्रको पनि आगमन हुन्छ। उनी भुँइमा राखेको बस्ने कुरा माथि बस्छिन् र गायिकाले आफ्नो गीत प्रस्तुत गर्न थाल्छिन् र उनले गीत सँगसँगै मुखको ताल मिलाउन थाल्छिन् ( गोठालो जाँदा लाएको माया…)। त्यसको केही बेर पछि, श्रव्य दृश्यको झलक गौचरनमा पुग्न जान्छ।

गीतकी प्रमुख महिला पात्रकी प्रेमी एउटा जीपमा त्यहाँ पुग्छन्। उनी एउटा रूख पछाडि लुक्छिन् र उनका प्रेमीले उनलाई यताउती खोज्छ्न। पछि दुबै जनाको भेट खुला ठाउँमा हुन्छ र प्रमुख पुरुष पात्रले उनको हात समाउँछन् र उनी रमाउँदै नाच्न थाल्छिन्। सो देखेर उनका प्रेमी खुसी हुन्छन्। एकैछिन पछि रातको दृश्य पुनः देखा पर्दछ जसमा गायिकाले गीतका साथै हातको लय मिलाउँछिन्। धुवाँ पछाडिको भागमा उनी टोलाउदै बस्छिन्। उनका प्रेमीले एउटा रूखको आड लागेर बस्दै गर्दा उनी आउँछिन् र पछाडिबाट आँखा छोप्छिन्। उनको हातमा पहिला देखिनै एउटा पत्र हुन्छ जुन उनले आफ्नी प्रेमिकालाई दिन्छन् र सो देखेर उनी दङ्ग पर्छिन्। सो पत्रमा उनी घर जाने कुरा समावेश हुन्छ। उनले आफ्ना प्रेमिका लिई जिप भएको ठाउँमा जान्छन् र उनी त्यसमा चढेर जान्छन् र उनले भ्याएसम्म उनलाई देख्न चेष्टा गर्छिन्। केही समयको अन्तराल पछि उनी गोठलो जाने क्रममा आफ्ना प्रेमीको सम्झनामा बसिरहेको बेलामा एउटा बालक पत्र लिएर दौडिदै उनी ठाउँमा आउँछ। पत्र पाउने बित्तिकै उनी एक फन्को घुमेर नाच्न थाल्छिन् र अत्याधिक खुसी हुन्छिन्। ढिस्कोको आढेर लागेर उनले चिठी खोल्छिन् जसमा उनले अर्कै जीवनसाथी खोजीसकेको लेखेका थिए जसमा उनको नाम पवन लेखिएको थियो। उनले उक्त पत्र प्राप्त गरेपछि दु:खी हुँदै चौरमा पल्टिएर वेदनाको गीत गाउँन थाल्छिन्। पुन: श्रव्य दृश्यमा रातको दृश्य समावेश हुन्छ जसमा गायिका (कुन्ती मोक्तान)ले गीत गाएको देखाइएको छ। एकैछिन पछि, उनका पूर्व प्रेमी र उनकी श्रीमती त्यहाँ आउँछन् र उभिएर मजा लिन थाल्छन्। उनले उनका पूर्व प्रेमी र उनका श्रीमतीलाई एकसाथ देख्छिन्। पछि उनीहरूको हेराहेर भएपछि उनकी श्रीमतीले उनलाई तानेर लग्छिन् र उनी एक्लै गोठालो जाँदै सो पलहरू सम्झिदै गीत गाउन थाल्छिन् र एकैछिन पछि उनका पूर्व प्रेमी त्यहाँ आउँछन् जुन उनको भ्रम हो त्यो आफै बिलाएर जान्छ।

## सन्दर्भ सामग्रीहरू 
## बाह्य कडीहरू 
*गोठालो जाँदा - गीतको शब्द 
*गीतको आधिकारिक श्रव्य दृश्य - युट्युबमा

श्रेणी:आधुनिक नेपाली गीतहरू
श्रेणी:विकिथन-८ मा बनाइएका वा सुधारिएका लेखहरू
श्रेणी:कुन्ती मोक्तानले गायका गीतहरू
श्रेणी:नेपाली भाषाका गीतहरू
बङ्गलादेशको प्रमाणिक समय

**बङ्गलादेशी मानक समय**ले (भाषा-बङ्गाली|বাংলাদেশ মান সময়) बङ्गलादेशको समय क्षेत्र जनाउँदछ। यो समय अन्तर्राष्ट्रिय प्रमाणिक समय +६:००ले अगाडि छ जुन विश्वमा भएका अरू समय क्षेत्रहरू भन्दा भिन्न छ र देशभरी एक राष्ट्रिय मानक समयको रूपमा परिचित छ। बङ्गलादेशले संक्षिप्त समयका लागि देशमा चलिरहेको बिजुली सङ्कटको सामना गर्नका लागि सन् २००९ मा डेलाइट सेभिङ टाइम अपनाएको थियो तर सन् २०१० मा बङ्गलादेश सरकारले उक्त नियमलाई खारेज गरेको थियो।

बङ्गलादेश मानक समय द्वारा जो आधिकारिक सङ्केत दिइन्छ उक्त सङ्केतको गणना ९०° पूर्व देशान्तरको आधारमा हरुङ्कडी सङ्घको हरिरामपुर उपजिल्ला, मानिकगञ्ज जिल्ला र ढाकादेखि गुजरती सम्म गणना गरिन्छ।

## इतिहास 
सन् १८५८ देखि सन् १९४१ मा बङ्गाल राज्य ब्रिटिस राजको अधिनमा रहेको थियो जसकारण यहाँ कलकत्ताको समय (५:५३:२०) को प्रयोग गरिएको थियो। 

सन् १९४० को दशकमा छोटो समयावधिको लागि, दोस्रो विश्वयुद्धको बीचमा, बेलायती भारतमा समय क्षेत्र परिवर्तन गरिएको थियो। 

*१ अक्टोबर १९४२ देखि यस क्षेत्रमा ६:३० समय क्षेत्र लागु गरिएको थियो। 
* १५ मे १९४२ देखि यस क्षेत्रमा ५:३० समय क्षेत्र लागु गरिएको थियो।  
* १ सेप्टेम्बर १९४२ देखि यस क्षेत्रमा पुन ६:३० समय क्षेत्र लागु गरिएको थियो। 

सन् १९४७ मा भारतको स्वतन्त्रता पछि ब्रिटिस भारतको विभाजित भएर भारत र पाकिस्तानमा स्थापित भएको भने पूर्वी पाकिस्तान हालको बङ्गलादेश बनेको थियो। भारत विभाजन पश्चात् पूर्वी पाकिस्तानको समय क्षेत्र प्रभावित भएको थिइन।

सन् १९५१ मा यस क्षेत्रको समय ६:३०बाट ६:०० मा परिणत गरिएको थियो जुन हाल बङ्गलादेशको आधिकारिक मानक समय हो। 

## सन्दर्भ सामग्री 
## बाह्य कडीहरू 
* आधिकारिक जाल स्थल  बङ्गलमदेशी मानक समय

श्रेणी:विकिथन-८ मा बनाइएका वा सुधारिएका लेखहरू
श्रेणी:बङ्गलादेश
श्रेणी:समय मापन
श्रेणी:समय क्षेत्रहरू
झाटे पिङ

**झाटे पिङ** एक नेपाली परम्परागत रूपमा बनाइने पिङ हो । यो पिङ प्राय केही नेपाली भेगका गाउँहरूमा दशै, तिहारको अवसरमा निर्माण गरिने गर्दछ । यस पिङको निर्माण गर्न अन्य दशै, तिहारमा नेपाली समुदायहरूमा निर्माण गरिने लट्ठे पिङ, पिर्के पिङ जस्ता पिङहरू भन्दा सहज हुने गर्दछ । तर निर्माण कार्य सहज भए पनि यो पिङ पछिल्ला केही दशक वा वर्षहरूमा नेपाली समेदायमा निर्माण गर्न विस्तारै कम हुँदै गएको छ । 

यो पिङ धेरै तिव्र गतिमा घुम्ने हुदा पिङ खेल्ने मानिसहरूलाई धेरै रिङ्गता सम्त लाग्ने गर्छ छ ।

## बनोट
यो पिङको आकार औषत रूपमा झाटो आकारको हुने गर्दछ, त्यसैले पनि यस पिङलाई परम्परागत रूपमै झाटे पिङ भनिएको हो । बिचमा एउटा मजबुत काठको खम्बा गडेर, खम्बाको टुप्पोमा अर्को लामो काठको प्रयोग गरी यो पिङको निर्माण गरिएको हुन्छ । यो पिङ घडीको दिशामा घुम्ने गर्दछ । सामान्यतः यस पिङमा एक पटक मात्र दुई जना मानिसहरू बसेर पिङ खेल्न सक्दछन् । खम्बाको टेकामा बसेर एक अर्को मानिसले पिङ रिगाउन समेत सक्दछन् ।

;बनोट विवरण (१)
*समतल जग्गामा आवश्यक उचाइको एउटा बलियो काठको मुडा गाड्ने,

*उक्त काठको टुप्पोमा लगभग १५/२० इन्च आवश्यक अनुसारको तस्ने,

*काठको खम्बामा आवश्यक अनुसार काठका साना-साना टुक्राहरूको टेका बनाउने,

;बनोट विवरण (२)
*लामो लम्बाई र आवश्यक अनुसारको सानो चौडाइको काठ जसलाई पखेटा पनि भन्ने गरिन्छ । उक्त आवश्यक अनुसारको पखेटाको मध्ये भागमा प्वाल पारि खम्बाको टुप्पामा गाडिन्छ वा जोडिन्छ,

*काठको पखेटालाई खम्बामा जोडि सकेपछि उक्त पखेटाको दुई छेउमा बाबियोको डोरी वा अन्य डोरीको लट्टा गाँसेर सामान्य पिङको आकारमा दुवै छेउमा दुई पिङ निर्माण गरिन्छ,

## आवश्यक सामानहरू
***झाटे पिङका लागि आवश्यक सामाग्रीहरू**,
**काठ खम्बा
**काठको पखेटा
**डोरी 
**काँटी, आदि।

## यो पनि हेर्नुहोस्
*पिर्के पिङ
*लट्ठे पिङ

## सन्दर्भ सामाग्री
श्रेणी:पिङ
श्रेणी:विकिथन-८ मा बनाइएका वा सुधारिएका लेखहरू
रामारोशन गाउँपालिका

'''''' अछाम जिल्लाका ६ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा मलातिकोट, चाँफामाण्डौ, सन्तडा, बाटुलासेन, रामारोशन भटाकाटीया र सुतार गाविसहरू यसमा गाभिएका थिए। 

अछाम जिल्लाको प्रमुख पर्यटकीय स्थल रामारोशन क्षेत्रको नामबाट नामाकरण गरिएको यस रामारोशन गाउँपालिकाको कूल क्षेत्रफल १७३.३३ वर्ग किलोमिटर रहेको छ। यस गाउँपालिकालाई ७ वटा वडामा विभाजन गरिएको छ।  यस गाउँपालिकाको सिमाना पूर्वमा कालिकोट जिल्ला , पश्चिममा मङ्गलसेन नगरपालिका र बान्नीगढी जयगढ गाउँपालिका, उत्तरमा मेल्लेख गाउँपालिका र बाजुरा जिल्ला तथा दक्षिणमा  पञ्चदेवल विनायक नगरपालिकासँग जोडिएको छ।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या २३,६०० रहेको छ भने यहाँ ४,८३२ घरधुरी रहेका छन्।

## चित्र दीर्धा

Ramaroshan 3.jpg|रामारोशन गाउँपालिकामा अवस्थित रामारोशन क्षेत्रको दृश्य
Ramaroshan 1.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य
Ramaroshan 5.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य
Ramaroshan 4.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य
Ramaroshan 6.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य
Ramaroshan 7.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य
Ramaroshan 8.jpg|रामारोशन गाउँपालिकामा अवस्थित रामारोशन क्षेत्रको प्राकृतिक दृश्य

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, अछाम

श्रेणी:अछाम जिल्लाका गाउँपालिकाहरू
श्रेणी:सुदूरपश्चिम प्रदेशका गाउँपालिकाहरू
डियर कमरेड

***डियर कमरेड*** भरत कम्मा द्वारा लिखित र निर्देशित एक २०१९ भारतीय तेलुगु-भाषाको प्रेमप्रसङ्गयुक्त एक्सन नाटक चलचित्र हो जुन मैथरी मुभी मेकर्स र यश रङ्गिनेनीले निर्माण गरेका हुन् । यस चलचित्रमा विजय देवरकोन्डा, रश्मिका मन्दाना‎ र श्रुति रामचन्द्रन छन् । चलचित्रको प्रधान फोटोग्राफी अगस्त २०१८ मा सुरु भयो । चलचित्रको टीजर १७ मार्च २०१९ मा रिलीज भयो । चलचित्र तेलुगुमा बनेको थियो र एकै साथ तमिल, मलयालम र कन्नड भाषामा डब गरिएको थियो ।

## कलाकार
* विजय देवरकोन्डा चैतन्य कृष्णन उर्फ बबीको रूपमा
* रश्मिका मन्दाना अपर्णा देवी उर्फ लिलीको रूपमा
* श्रुति रामचन्द्रन जयाको रूपमा, लिलीको दिदी
* सुहास मार्टिनको रूपमा 
* विकास रघुको रूपमा
* दिव्य अनीताको रूपमा, रघुको प्रेमिका
* चारुहसन बबीको हजुरबुबाको रूपमा
* आनन्द बबीको बुबाको रूपमा
* कल्याणी नटराजन बबीको आमाको रूपमा
* राज अर्जुन रमेश रावको रूपमा
* प्रत्युषा जोनलनागड्डा रुबिनाको रूपमा
* तुलसी जयाको आमाको रूपमा
* सञ्जय स्वरूप लिलीको बुबाको रूपमा
* आश्रीता वेमुगन्ती लिलीकी आमाको रूपमा

## साउन्डट्र्याक
## मार्केटिङ्ग र रिलीज
चलचित्रको आधिकारिक टीजर १७ मार्च २०१९ मा रिलीज भयो ।

९ मे २०१९ मा, विजय देवरकोन्डाले घोषणा गरे कि चलचित्र २६ जुलाई २०१९ मा तेलुगु, तमिल, कन्नड र मलयालम भाषाहरूमा रिलीज हुनेछ । चलचित्र २६ जुलाई २०१९ मा रिलीज भएको थियो ।

## बक्स अफिस
डियर कमरेडले सुरु दिनमा लगभग १८ करोड कलेक्शन गर्‍यो । यस चलचित्रले पहिलो सप्ताहन्तमा करिब  ३० करोड सङ्कलन गरेको छ ।

## सन्दर्भ सामग्रीहरू
## बाह्य कडीहरू
* 

श्रेणी:सन् २०१९ का चलचित्रहरू
श्रेणी:तेलगु भाषाका चलचित्रहरू
श्रेणी:भारतीय चलचित्रहरू
श्रेणी:भारतीय प्रेमप्रसङ्गयुक्त नाटक चलचित्रहरू
श्रेणी:भारतीय एक्सन नाटक चलचित्रहरू
श्रेणी:विकिथन-८ मा बनाइएका वा सुधारिएका लेखहरू
वेबक्राउलर

**वेबक्राउलर** एक वेब खोज इञ्जिन हो जून हाल वेबमा सबैभन्दा पुरानो जीवित खोजी इञ्जिन हो। धेरै वर्षसम्म, यो एक विस्तृत खोज इञ्जिनको रूपमा सञ्चालित थियो। पूरा पाठ खोजी प्रदान गर्ने यो एक पहिलो खोज इञ्जिन पनि थियो।

## इतिहास 
thumb|200px|वेबक्राउलरको गृहपृष्ठको स्क्रिनसट, सेप्टेम्बर १९९५
२७ जनवरी १९९४ मा, वासिङ्टन विश्वविद्यालयमा, ब्रायन पिङ्करटनले पहिलो पटक वेबक्राउलरमा काम गर्न सुरु गरेका थिए, जुन वास्तवमा डेस्कटप अनुप्रयोग थियो।

१ डिसेम्बर १९९४ मा , वेबक्राउलरले दुई प्रायोजकहरू, डिलरनेट र ष्टारवेबलाई प्राप्त गरेको थियो

१ अप्रिल १९९७ मा, एक्साइटले एओएलबाट १२.३ मिलियन अमेरिकी डलरको लागि वेबक्राउलर अधिग्रहण गरेको थियो।

एक्साइटको आफ्नै भण्डारणको प्रयोग गर्न सुरु गर्द‌ै, प्रभावी ढङ्गले वेबक्राउलरलाई एक स्वतन्त्र खोज इञ्जिनको रूपमा अन्त्य गरेकाले, एक्साइटले सन् २००१ सम्म यसलाई आफ्नै भण्डारणका साथ एक अलग खोज इञ्जिनको रूपमा कायम राखेको थियो। सोही वर्षमा, एक्साइट (पूर्व एक्साइट @ होम को रूपमा चिनिने ) टाँट पल्टियो र वेबक्राउलरलाई इन्फोस्पेसले सन् २००१ मा खरीद गरेको थियो।

जुलाई २०१६ मा, ब्लूकोराले इन्फोस्पेसको व्यावसायलाई ४५ मिलियन अमेरिकी डलरको लागि ओपनमेललाई बेच्ने घोषण गरेको थियो जसमा वेबक्राउलर ओपनमेलको स्वामित्वमा रहेको थियो। ओपनमेललाई पछि सिष्टम १ मा पुनःनामाकरण गरिएको थियो।

सन् २०१८ मा, यसले लोगोको परिवर्तन गरेको थियो।

## ट्राफिक 
वेबक्राउलर प्रारम्भिक रूपमा अत्यधिक सफल भएको थियो र एक बिन्दुमा, यसमा आएको प्राविधिक गडबडीका कारण यो पुन: प्रयोग थर्न नमिल्ने भएको थियो। फेब्रुअरी १९९६ सम्ममा यो इण्टरनेटमा यो सर्वाधिक भ्रमण गरिने वेबसाइटहरूको सूचीम दोस्रो स्थानमा आएको थियो तर यसका प्रतिद्वन्द्वी खोज इञ्जिन र निर्देशिकाहरू जस्तै याहु! खोजी, गुगल खोजी, लाइकस, इन्फोसिक र एक्साइटका कारण यो तल झर्न पुगेको थियो।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
* 

श्रेणी:इन्टरनेट खोज इन्जिनहरू
श्रेणी:विस्तृत खोज इञ्जिनहरू
श्रेणी:विकिथन-८ मा बनाइएका वा सुधारिएका लेखहरू
सियाओ (वेबसाइट)

**सियाओ** युरोपमा आधारित एक अनलाइन किनमेल पोर्टल हो जसले संयुक्त अधिराज्य, फ्रान्स, स्पेन, जर्मनी, नेदरल्याण्ड्स, इटली र स्विडेन लगायतका देशहरूमा सेवा सञ्चालन गर्दछ। फेब्रुअरी २००८ मा, कम्पनीले साइटको एक अमेरिकी संस्करण, सियाओ डटकमको सुरु गरेको थियो। साइटले एक मञ्च प्रदान गरेको थियो जहाँ दर्ता भएका प्रयोगकर्ताहरूले समीक्षा लेख्न सक्दछन् र अरूलाई निर्णय लिन मद्दत गर्न विभिन्न उत्पादनहरूमा उनीहरूको राय दिन सक्दछन्। यी समीक्षाहरू सर्वसाधारणलाई, उपभोक्ताहरूलाई मद्दत गर्न उपलब्ध गरिएको थियो।

डिसेम्बर २०१७ सम्म, एक सदस्यले लेखकहरूले गरेका समीक्षाहरू पढ्ने बित्तिकै, कम्पनी उक्त लेखकलाई तिनीहरूको खातामा पैसा थपिदिएको हुन्थ्यो। सदस्यहरूले अनलाइन सर्वेक्षण र सन्दर्भित साथीहरू मार्फत पैसा पनि प्राप्त गर्न सक्दथे। २७ नोभेम्बर २०१७ मा, सियाओले १ डिसेम्बरदेखि सबै भुक्तानीहरू रोकिने घोषण गरेको थियो। फेब्रुअरी २०१८ मा, सियाओ बन्द भएको थियो। यसमा प्रवेश भने कम्पनीले नि:शुल्क गरेको थियो।

समीक्षाको साथसाथै, साइटले मूल्य तुलना पनि प्रदान गरेको थियो जसमा यसले आँकडाका सामग्रीहरू प्रदान गर्ने व्यापारी र आयोगसँग काम गर्दै प्रयोगकर्ताहरूलाई एकै थिचाइमा उत्पादनहरू खरीद गर्न अनुमति दिएको थियो।

कम स्कोरको विश्लेषण अनुसार, जनवरी २०१३ मा युरोपमा यसले २८.४ मिलियन मासिक सक्रिय प्रयोगकर्ताहरू प्राप्त गरेको दावी गरेको थियो।

सन् २०१३ मा, जर्मनीको यसको वेबसाइट ८.१ मिलियन प्रत्येक भ्रमणहरू भएका थिए। यो जर्मनी, फ्रान्स, नेदरल्याण्ड्स,स्पेन,इटाली र संयुक्त अधिराज्यको सबैभन्दा ठूलो किनमेल पोर्टलहरू मध्येको एक हो।

## माइक्रोसफ्टद्वारा सियाओको खरिद 
माइक्रोसफ्टले अगष्ट २००८ को अन्तमा सियाओ  जिएमबिएच (अनुवादित - सिमित दायित्व कम्पनी) र सियाओ, निगमको मालिक ग्रिनफिल्ड अनलाइनलाई ४८६ मिलियन अमेरिकी डलरमा खरिद गर्ने प्रस्ताव राखेको थियो। माइक्रोसफ्टका प्रतिनिधिहरूका अनुसार, यो खरीद मुख्यतया युरोपमा कम्पनीको इण्टरनेट खोजी र ई-वाणिज्य व्यवसायलाई प्रोत्साहित गर्नका लागि गरिएको थियो। अप्रिल २०११ मा, माइक्रोसफ्टले सियाओलाई बिक्री गरेको थियो।

## लेगाइड समूहद्वारा सियाओको अधिग्रहण 
मार्च २०१२ मा अधिग्रहण भएदेखि, सियाओले सन् १९९८ मा स्थापना भएको लेगाइड समूहको विभागलाई मजबूत गरेको छ। यसले १४ युरोपेली देशहरूमा अनलाइन किनमेलहरूलाई मार्गनिर्देशन, वेबसाइटहरूको तुलना, किनमेल खोजी इञ्जिन र उपभोक्ता मुल्याङ्कनका लागि मञ्चको बहु-साइट रणनीति मार्फत सेवा सञ्चालन गर्दछ।. लेगाइड समूहले विभिन्न ब्राण्डहरूको सञ्चालन गर्दै आइरहेको छ जसमा लेगाइड डटकम, चुजन, डुयु डटकम, पाइकेङ्गो, सपवाहल डट डिई लगायतका सहायक कम्पनीहरू समावेश छन्। जुलाई २०१२ देखि कम्पनीका प्रमुख कार्यकारी अधिकृत ओलिभर सिचेल हुन्।

## सन्दर्भ सामग्रीहरू 
## बाह्य कडीहरू 
* सियाओ बेलायत

श्रेणी:समीक्षा वेबसाइटहरू
श्रेणी:विकिथन-८ मा बनाइएका वा सुधारिएका लेखहरू
मोजिक

**मोजिक** संयुक्त अधिराज्यमा आधारित एक वेब खोज इञ्जिन हो। मोजिकद्वारा प्रदान गरिएको खोज परिणामहरू वेब क्राउलरद्वारा सृजना गरिएको वेब पृष्ठहरूको आफ्नै सूचकाङ्क मार्फत आउने गर्दछ। कम्पनीको प्रधान कार्यालय ब्राइटनमा अवस्थित छ।

## इतिहास 
सन् २००४ मा, मोजिक खोज इञ्जिनलाई, ससेक्स इनोभेसन सेण्टरमा मार्क स्मिथद्वारा निजी परियोजनाको रूपमा सुरु गरिएको थियो।
खोज प्रविधिले सामान्यतया सी प्रोग्रामिङ भाषाको प्रयोग गरिरहेको छ र यसको प्रारम्भमा सेवकहरू मार्कको शयनकक्षबाट चलाइएका थिए।

लगानी प्राप्त गरिसकेपछि मोजिकलाई आधिकारिक रूपमा सन् २००९ मा सीमित कम्पनीको रूपमा सुरुवात गरिएको थियो।

सन् २००६ मा, पछ्याउने गोपनीयता नीति समावेश नगरिएको यो पहिलो खोज इञ्जिन बनेको थियो। यो नीति हाल सम्म पनि यथावत रूपमा कायम राखेको छ।

२६ जनवरी २०११ मा, यसलाई बेलायतमा आधारित एक वैकल्पिक खोज इञ्जिनको रूपमा,बेलायती इण्टरनेट खोज इञ्जिनको बारेमा चलेको संसदीय बहसको क्रममा " गुगल खोजी नतीजाहरूमा हेरफेर गरेको आरोप, विशेष गरी यसको भुक्तानी गरिएको र प्रायोजित नतीजाहरूको प्रतिकूल व्यवहार"को बारेमा यसलाई प्रकाश पारिएको थियो।

१५ अप्रिल २०१५ मा बीबीसीको वर्ल्ड ग्लोबल कार्यक्रम र रेडियो ५ लाइभले, मोजिकका संस्थापक मार्कलाई मोजिक खोज इञ्जिन र युरोपेली सङ्घको, गुगल विरोधी प्रतिस्पर्धीको कथित व्यवहारको बारेमा उजुरी गर्ने निर्णयको बारेमा कुरा गरेका थिए।

सन् २०१७ मा, इमरेज प्रविधिसँगको साझेदारीमा, मोजिकले उनीहरूको भावनात्मक खोज इञ्जिनको प्रदर्शन सुरू गरेको थियो जसले प्रयोगकर्ताहरूलाई केहि भावनात्मक सामग्री भएका पृष्ठहरूको लागि खोजी गर्न मद्दत पुर्‍याएको थियो।

सन् २०१९ को मे महिनमा सम्ममा, मोजिकको भण्डारले २.३ अरब पृष्ठहरू समावेश गरेको थियो।

सन् २०१३ देखि, मोजिकका सेवकहरू मेडष्टोनमा, संरक्षक आँकडा केन्द्रहरूबाट सञ्चालित छन्।

## प्रमुख विशेषता 
मोजिक वेब क्राउलरमा आधारित एक खोज इञ्जिन हो जसले स्वतन्त्र खोज परिणामहरू प्रदान गर्दछ। अन्य खोज इञ्जिनहरूबाट उत्पन्न भएका परिणाम तथा सामग्रीहरूको प्रयोग गर्नुको सट्टामा यसले आफ्नै वेब पृष्ठहरूको अनुक्रमणिकको प्रयोग गर्दछ।

## लोकप्रियता 
### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा २,३२,३५८अौँ स्थानमा रहेको छ भने संयुक्त राज्य अमेरिकामा यसको क्रम १,२४,५७६ रहेको छ जसमा यसको उछाल दर ४४.०६% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा १,७०,७०३अौँ स्थानमा रहेको छ भने भारतमा यसको क्रम ९०,१६५ रहेको छ।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:विकिथन-८ मा बनाइएका वा सुधारिएका लेखहरू
श्रेणी:इन्टरनेट खोज संयन्त्रहरू
ब्याक टु डिसेम्बर

**ब्याक टु डिसेम्बर** अमेरिकी गायिका तथा गीतकार टेलर स्विफ्ट को गीत हो जुन उनको तेस्रो स्टुडियो एल्बम स्पिक नाउका लागि रेकर्ड गराइएको थियो। एल्बमको पाँचौँ एकल रूपमा यस गीत ३१ अगस्ट २०१५ मा बिग मेसिन रेकर्ड्स र रिपब्लिक रेकर्डस् द्वारा रेडियोमा सार्वजनिक गरिएको थियो। स्पिक नाउ साङ्गीतिक सङ्गालोको दोस्रो एकल गीतको रूपमा यस गीतलाई १ नोभेम्बर २०१० मासंयुक्त राज्य अमेरिकाको कन्ट्री रेडियो मार्फत सार्वजनिक गरिएको थियो। स्विफ्टका अनुसार, "ब्याक टु डिसेम्बर" पहिलो गीत हो जसमा उनले गीत मार्फत कसैसँग माफी मागेकी थिइन्। विश्लेषकहरू अनुमान गर्छन् कि गीत टेलर लुट्नर स्विफ्टको पूर्व प्रेमीको बारेमा छ जुन पछि लुट्नद्वारा स्वीकार गरिएको थियो। ब्याक टु डिसेम्बर डिसेम्बर" एक कण्ट्रि पप सङ्गीत मानिन्छ र यस गीतका शब्दहरूले एक पूर्व प्रेमीसँग सम्बन्ध विच्छेदको लागि क्षमाको लागि माफी मागेको छ।

ब्याक टु डिसेम्बरले विश्लेषकहरूद्वारा प्रशंशा समीक्षा प्राप्त गरेको थियो जसले यस गीतलाई स्पिक नाउको मुख्य आकर्षण मान्दछन्। विश्लेषकहरूले यस गीतमा प्रयोग गरिएको स्वर, सङ्गीत र शब्दको तारिफ गरेका थिए। 
यो गीत अमेरिकी बिलबोर्ड हट १००मा शीर्ष ६ मा र क्यानडाको क्यानडेली हट १०० मा शीर्ष ७ मा पर्न सफल भएको थियो। यो गीत बिलबोर्ड हट कन्ट्रि सङ्सको तालिकामा शीर्षक स्थानमा ओगट्न सफल थियो। गीतले अन्तर्राष्ट्रिय स्तरमा मध्यम सफलता प्राप्त गर्दै न्युजील्याण्डमा २४ औँ स्थान र अष्ट्रेलियामा २६ औँ स्थानमा पर्न सफल भएको थियो।

आधिकारिक सङ्गीत श्रव्य दृश्य युआना लिमोन द्वारा निर्देशित गरिएको थियो जसले स्विफ्ट र उनको प्रेमीको बीचमा सम्बन्ध विच्छेदन परिणामलाई विलाप गर्दछ। साङ्गीतिक श्रब्य दृश्यलाई विश्लेषकहरूले सकारात्मक समीक्षा गरेका थिए। स्विफ्टले ब्याक टु डिसेम्बर गीतको प्रत्यक्ष प्रस्तुति पनि दिएकी थिइन् जसमा ४४ अौँ वार्षिक कन्ट्रि सङ्गीत सङ्घ पुरस्कार र ३८अौँ अमेरिकी सङ्गीत पुरस्कार समावेश छन्। 

## पृष्ठभूमि तथा सार्वजनिक 
स्विफ्टका अनुसार "ब्याक टु डिसेम्बर" गीतले स्विफ्टले कहिल्यै नगरेको कुरामा पूर्व प्रेमी समक्ष माफ मागेकी थिइन्। उनी जारी भनिन्, "मैले पहिले गीतमा माफी माग्नु पर्ने आवश्यकता कहिल्यै महसुस गरेकी थिइन" तर पछिल्लो दुई वर्षमा मैले धेरै किसिमको पाठ सिकेको छु र यसमा धेरै किसिमका पाठहरू पनि अनुभव गरेको छु। कहिलेकाहि तिमी धेरै ढिलो पाठ सिक्छौ र त्यस बिन्दुमा तिमले लापरबाही गरेका कारण तिमीले माफ माग्नु पर्छ। विश्लेषकहरूले अनुमान गरेका छन् कि गीत उनको पूर्व प्रेमी, द ट्वाइलाइट सागाका अभिनेता टेलर लट्नर हुन्। ब्याक टु डिसेम्बर पहिलो पटक १२ अक्टोबर २०१० का दिन आइट्युन्स स्टोर मार्फत स्पिक नाउ साङ्गीतिक सङ्गालोको प्रमुख एकलको रूपमा सार्वजनिक गरिएको थियो। १५ नोभेम्बर २०१० मा यस गीत स्पिक नाउ एल्बमको दोस्रो एकलको रूपमा गारि गरिएको थियो। 
## तालिका 
### साप्ताहिक तालिका 
### वर्ष-समाप्ति तालिका 
## प्रमाणपत्र 
## सार्वजनिक इतिहास 
## सन्दर्भ सामग्री 
## बाह्य कडीहरू 
*
* टेलर स्विफ्टको आधिकारिक जाल स्थलमा गीतको शब्द

श्रेणी:विकिथन-८ मा बनाइएका वा सुधारिएका लेखहरू
श्रेणी:टेलर स्विफ्टका गीतहरू
श्रेणी:टेलर स्विफ्टद्वारा लिखित गीतहरू